CELEX: 62015CA0700
Language: da
Date: 2016-12-15 00:00:00
Title: Sag C-700/15: Domstolens dom (Sjette Afdeling) af 15. december 2016 — LEK Farmacevtska Družba d.d. mod Republikken Slovenien (anmodning om præjudiciel afgørelse fra Vrhovno sodišče Republike Slovenije — Slovenien) (Præjudiciel forelæggelse — kombineret nomenklatur — klassificering af varer — kosttilskud henhørende under pos. 2106 — en aktiv ingrediens som den væsentlige bestanddel — eventuel tarifering i den kombinerede nomenklaturs kapitel 30 — markedsføring og salg af produkterne som lægemidler)

13.2.2017   
            
            
               DA
            
            
               Den Europæiske Unions Tidende
            
            
               C 46/9
            
         Domstolens dom (Sjette Afdeling) af 15. december 2016 — LEK Farmacevtska Družba d.d. mod Republikken Slovenien (anmodning om præjudiciel afgørelse fra Vrhovno sodišče Republike Slovenije — Slovenien)
   (Sag C-700/15) (1)
   
   ((Præjudiciel forelæggelse - kombineret nomenklatur - klassificering af varer - kosttilskud henhørende under pos. 2106 - en aktiv ingrediens som den væsentlige bestanddel - eventuel tarifering i den kombinerede nomenklaturs kapitel 30 - markedsføring og salg af produkterne som lægemidler))
   (2017/C 046/12)
   Processprog: slovensk
   
      Den forelæggende ret
   
   Vrhovno sodišče Republike Slovenije
   
      Parter i hovedsagen
   
   
      Sagsøgere: LEK Farmacevtska Družba d.d.
   
      Sagsøgt(e): Republikken Slovenien
   
      Konklusion
   
   
               1)
            
            
               Pos. 3004 i den kombinerede nomenklatur, der er indeholdt i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens gennemførelsesforordning (EU) nr. 1006/2011 af 27. september 2011, skal fortolkes således, at varer henhørende under begrebet »lægemidler« i den forstand, hvori udtrykket er anvendt i Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler, som ændret ved Europa-Parlamentets og Rådets direktiv 2011/62/EF af 8. juni 2011, ikke automatisk skal tariferes i denne position.
            
         
               2)
            
            
               Den kombinerede nomenklatur, der er indeholdt i bilag I til forordning nr. 2658/87, som ændret ved gennemførelsesforordning nr. 1006/2011, skal fortolkes således, at varer som de i hovedsagen omhandlede, der har positive virkninger på helbredet generelt, og hvis væsentlige bestanddel er en aktiv ingrediens, der er indeholdt i kosttilskud, som tariferes i pos. 2106 i denne nomenklatur, henhører under denne position, skønt de af fabrikanten præsenteres som lægemidler, og de markedsføres og sælges som sådan.
            
         
      (1)  EUT C 111 af 29.03.2016.